Мејрима/19
ПОЈАВА V
Подиже се унутрашња завјеса. Збор пјева у соби младенаца

ЗБОР:
Младеначка постеља 
   Посута цвијећем,
   Сва од њега собица 
   Мири премаљећем.
Голубица кроз прозор 
   Плахо улетила,
   Од страха јој трепећу 
   И срце и крила;
За њом јури гучући 
   Тај голуб смиони;
   Она бјежи, а он је 
   Наоколо гони.
Шта би даље? Не знамо;
   Али сутра зором 
   Једно с другим весело 
   Обл'јеташе гором.
(Улази једап сват.)
СВАТ: 
Засједоше за столове свати,
И зову вас горе да пјевате.
ПЈЕВАЧ: 
Јадна ли нам поп'јевка! Не видиш?
Ул’јеће нам међу птице кобац.
СВАТ: 
Шта ли овдје сад то Туре тражи?

Мејрима